Mahinda Rajapaksa

| Mahinda Rajapaksa |
| --- | --- |

Sri Lankan presidentti
 19. marraskuuta 2005 – 9. tammikuuta 2015  
Edeltäjä:  Chandrika Kumaratunga
Seuraaja:  Maithripala Sirisena
Sri Lankan pääministeri
 6. huhtikuuta 2004 – 19. marraskuuta 2005  
Edeltäjä:  Ranil Wickremesinghe
Seuraaja:  Ratnasiri Wickremanayake
 marraskuu 2019 – 9. toukokuuta 2022  
Edeltäjä:  Ranil Wickremesinghe
Seuraaja:  Ranil Wickremesinghe
Sri Lankan oppositiojohtaja
 2002–2004  
Kansanedustaja
 1970–1977 1989–2005  
Henkilötiedot
Syntynyt: 18. marraskuuta 1945 (ikä 78) Weerakatiya
Puoliso:  Shiranthi Rajapaksa
Lapset:  3
Tiedot
Puolue:  Rajapaksa edustaa Sri Lankan vapauspuolue
Koulutus:  juristi
  [ Muokkaa Wikidatassa ]   
Percy Mahendra ”Mahinda” Rajapaksa (sinhaliksi මහින්ද රාජපක්ෂ, tamiliksi மகிந்த ராசபக்ச; s. 18. marraskuuta 1945 Hambantota) on srilankalainen poliitikko. Hän oli Sri Lankan presidentti 2005–2015 ja sitä ennen pääministeri. Hänet valittiin presidentiksi ensimmäiselle kaudelleen marraskuussa 2005. Tätä ennen hän toimi maansa pääministerinä huhtikuusta 2004 alkaen. Tammikuussa 2010 hänet valittiin toiselle presidenttikaudelleen vaalissa, jonka lopputulosta opposition edustaja, kenraali Sarath Fonseka ei hyväksynyt.. Rajapaksa edustaa Sri Lankan vapauspuoluetta.
Rajapaksa on kansallisuudeltaan singaleesi ja uskonnoltaan buddhalainen. Ennen parlamenttiuraansa hän toimi lakimiehenä.
Rajapaksa voitti entisen pääministerin Ranil Wickremesinghen presidentinvaalissa niukasti saatuaan äänistä 50,3 prosenttia. Hänen uskotaan tulleen valituksi, koska tamilit boikotoivat vaalia. Rajapaksa lupasi ottaa kovan linjan tamilikapinallisia vastaan. Hän lupasi myös lain palauttamista koko maahan ja ”kunniakasta rauhaa, joka ottaa huomioon kaikki kansanosat.”
Hänen kaudellaan LTTE:n ja armeijan joukkojen väliset taistelut kiihtyivät. Vuonna 2006 järjestöllä oli hallinnassaan saaresta 65 000 km². Lopulta armeija ajoi tamilitiikerit loukkuun maan pohjoisosaan, puolustusministerin mukaan 400×600 metrin kokoiselle alueelle, jossa sen taistelijat antautuivat 17. toukokuuta 2009.
Lokakuussa 2009 ilmoitettiin ennenaikaisista presidentin- ja parlamenttivaaleista, jotka Rajapaksa voitti suurella marginaalilla. Hänen merkittävimpänä kilpailijanaan oli armeijaa komentanut neljän tähden kenraali Sarath Fonseka, joka ei hyväksynyt vaalien tulosta. Fonseka pidätettiin jälkeenpäin ja tuomittiin sotaoikeudessa erotettavaksi.
Rajapaksa on luonut ympärilleen henkilökulttia, johon sodan voitto antoi merkittävän panoksen. Hän on saanut eri temppeleistä mm. Lankan herooinen sotalordi ja buddhalaisuuden loisteliaiden maiden keisari -arvonimet. Julisteissa häntä ylistetään vapahtajaksi.
Rajapaksan kaksi veljeä on ministereinä. Lisäksi tusinoittain sukulaisia on muissa korkeissa asemissa, niin että suku hallitsee suoraan noin 70 % maan budjetista. Myös hänen pojalleen Namal Rajapaksalle on pedattu merkittävää asemaa.
Syyskuussa 2010 parlamentti hyväksyi perustuslainmuutoksen, jonka mukaan Rajapaksa voidaan valita uudelleen presidentiksi määräämättömän monta kertaa.
Vuoden 2015 presidentinvaaleissa Rajapaksa hävisi entiselle puoluetoverilleen, terveysministeri Maithripala Sirisenalle niukasti. Sirisena erosi hallitsevasta puolueesta ja lähti vaaleihin opposition ehdokkana.
Marraskuussa 2019 presidentiksi valittiin Mahindan veli Gotabhaya Rajapaksa, joka nimitti veljensä pääministeriksi. Rajapaksan veljesten valta Sri Lankassa voimistui entisestään, kun pääministeri Mahinda Rajapaksan puolue Sri Lanka Podujana Peramuna (SLPP) sai elokuussa 2020 suuren vaalivoiton maan parlamenttivaaleissa. Mahinda Rajapaksa oli pääministerinä toukokuulle 2022, jolloin hän erosi laajalle levinneiden protestien seurauksena.